Sy klink soos lente - Afrikaanse Films
Akteurs: Amalia Uys, Stiaan Smith, Bennie Fourie, Wilson Dunster, James Cunningham, Darren Kelfkens, Bouwer Bosch en Tina Kruger
Ben (Stiaan Smith), ’n selfvoldane werktuigkundige ontmoet vir Linda (Amalia Uys), ’n beeldskone, nie-op-die-mond-geval-ouditeur een aand in ’n kroeg. Hulle gesels en daar is dadelik vonke, maar toe Linda vir Ben vra wat hy doen vir ’n lewe, jok hy en sê dat hy die hoofsanger in ’n band is. Want nie net is Linda uit sy liga nie, haar pa is sy baas.
Linda hou dadelik van die sjarmante “muso”, hulle val vir mekaar, en Ben moet ’n band begin om sy leuen te verbloem en die meisie van sy drome se hart te wen.
Sy Klink Soos Lente is ’n opwindende vertrek en vernuwing van die Afrikaanse romantiese komedie genre. Corne van Rooyen se sensitiewe regie en Stiaan Smith se vars teks skep ’n wonderlike palet vir die beeldskone Amalia Uys en Smith se aangrypende karaktervertolkings.